Локман Закиров

**Локман Закиров**, Локман Фатыйх улы Закиров (*[[1928 ел]]ның [[19 февраль|19 феврале]], [[СССР]], [[РСФСР]], [[ТАССР]], [[Мамадыш кантоны]], [[Түбән Ушмы (Мамадыш районы)|Түбән Ушмы]]*) — хәрби очучы, язучы. Рус телендә яза. Татарстан язучылар берлеге әгъзасы (*[[2001 ел]]дан*). Гаяз Исхакый премиясе лауреаты (2021). 

## Тәрҗемәи хәле

1928 елның 19 февралендә Татарстан АССР Мамадыш кантоны (хәзерге Мамадыш районы) Түбән Ушмы авылында тимерче гаиләсендә туган. Әтисе Фатыйх, әнисе Нәкыя. Түбән Ушмы мәктәбен (7 сыйныф), Мамадыш педагогия укуханәсен (*[[1945 ел|1945]]*) тәмамлаган. 1945—1948 елларда күмәк хуҗалыкта эшли, Түбән Ушмы һәм башка авыл мәктәпләрендә укытучы була. 1948 елда хәрби хезмәткә алына, авиатор булып хезмәт итә. Хәрби хезмәт срогы тулгач, армиядә кала. Киевта авиация институтын (*[[2000 ел]]дан Милли авиация университеты*) (*[[:uk:Національний авіаційний університет|uk]]*) тәмамлап, хәрби очучы була, 25 ел хезмәт итә.

## Иҗаты
Документаль, ярымдокументаль материаллар, публицистика жанрында эшли. Кыска яза. Армиядә офицер булып хезмәт иткәндә, мәкаләләре «Красная звезда» газетасында басыла. Пенсиягә чыккач, ныклап яза башлый. Язмаларын Мәскәү газета-журналлары  «Огонек», «Москва», «Новое время», «Столица», «Литературная газета», «Новая газета» бастырып чыгара. «Огонек» журналында «*Сколько стоит загробная жизнь вождя?*» дигән (*[[Бөек Ватан сугышы|сугыш]] вакытында, [[1941 ел|1941]]—[[1944 ел]]ларда [[Владимир Ленин|Ленинның]] җәсәде [[Мәскәү]]дә, мавзолейда түгел, [[Төмән]]дә саклануы турында*) мәкаләсе басылгач, шуннан бик күп газета-журналлар күчереп бастыра. «Би-Би-Си», «Голос Америки» (), «Немецкая волна» (), Азатлык радиосыннан язмаларын укыйлар. Үзгәртеп коруның (*[[:ru:Перестройка|ru]]*) беренче елларында Казанда әсәрләрен басмыйлар. 1995 елда чыккан «Мостафа» китабы (*Казан: «Таң-Заря», 1995*) «Ел китабы» конкурсында 1нче урын алгач, Казанда да танылу ала. Беренче тапкыр аның Татарстан турындагы «Коммунизм утравы» дигән мәкаләсен «Шәһри Казан» газетасы тәрҗемә итеп бастыра. Егермеләп китабы чыккан (*публицистика, документаль материаллар һәм повестьлар, хикмәтләр, күпчелек китапларын дачасын, машинасын саткан үз акчасына  бастыра*). Китапларның сюжеты танып белүгә, күпләргә мәгълүм булмаган факт-хәлләрне аңлатуга корылган, фәлсәфә, психологик табышлар, уйланулар бар. Иҗатына тәнкыйть белән караучылар да бар: авторны фактлар белән бик «кыю» эш итә дип саныйлар. «Гнездо кукушки», «Вершина айсберга» китаплары Татарстан китап нәшриятында басылып чыга. Кыска мәкаләләре, шәрехләмәләре, хикмәтләре «Звезда Поволжья» газетасында даими басыла.

## Китаплары
* 1983 — Антиутопия 
* 1991 — Афоризмы 
* 1993 — Абитуриенты. Казан: «Заря-Таң». 
* 1994 — Вынужденная посадка. Казан: «Заря-Таң». 
* 1994 — Летная книжка. Казан: «Заря-Таң». 
* 1994 — Рассказы и стихи. Казан: «Заря-Таң». 
* 1994 — Размышления : "Пессимист станет оптимистом, если он..." Казан: «Заря-Таң». 
* 1995 — Мустафа : повести и рассказы. Казан: «Заря-Таң». 
* 2003 — Гнездо кукушки. Казан: ТКН. 
* 2010 — Сборник некоторых комментариев, статей и гипотез. 
* 2013 — Добро и зло. Казан: «Бриг». 
* 2013 — Зигзаги. 
* 2013 — Сборник некоторых комментариев, статей и гипотез. 
* 2014 — Точка невозврата. 
* 2014 — Абитуриенты. Казан: «Бриг». 
* 2014 — Летная книжка. Казан: «Бриг».  
* Вершина айсберга. Казан: ТКН  һ. б.
## Искәрмәләр

## Сылтамалар
* *Рәшит Минһаҗ.*  Локман Закиров: Мин очраклы кеше түгел.  «Ватаным Татарстан», 10.08.2018
*  Исповедь случайного человека. «Звезда Поволжья», 24.03.2015

Төркем:ССРБ хәрби очучылары
Төркем:Укытучылар
Төркем:Татар язучылары
Төркем:Татарстан язучылары
Төркем:Рус телле язучылар
Төркем:Милли авиация университетын тәмамлаучылар
Төркем:Гаяз Исхакый премиясе лауреатлары